ORIGINALNA NETFLIXOVA SERIJA
Kad je španjolska flota s blagom izgubila teret nedaleko od obale Floride,
pirati s Kariba su ga pokupili.
Toliko ćemo se obogatiti da ćemo srati zlato.
A njihova je skromna baza u Nassauu doživjela procvat.
Leteća banda Benjamina Hornigolda glavna je ondje.
Crni Sam Bellamy, Paulsgrave Williams
i Edward Thatch, koji će uskoro postati poznat kao Crnobradi.
Ali u ovom brutalnom svijetu odanost nije skupa.
Odanost je čudna stvar.
Nestalna je.
Kapetan Henry Jennings, otmjeni pirat, Hornigoldov je glavni protivnik.
Na kušnji nije samo njihova međusobna odanost.
Obogatili su se napadajući španjolske brodove.
Kad je 1714. završio rat protiv Španjolske,
britanski pirati su se okrenuli protiv Krune.
Jebeš tog kobasičara, kralja Georgea!
Engleski trgovački brodovi trguju dragocjenom robom koju zovu crnim zlatom.
Robljem.
Više niste robovi!
Sad ste podložni zakonima piratstva!
Za mnoge robove to znači slobodu.
Ali je petljanje s moćnim trgovcima robljem…
na vlastitu odgovornost.
Želim ih mrtve!
Carstvo uzvraća udarac.
Kapetan Henry Jennings bježi od engleske Krune.
Zaprijetio je miru sa Španjolskom pljačkajući njihove brodove.
A bilo nam je tako lijepo.
Prisiljen je skloniti se u Hornigoldov piratski brlog.
Edwarde, moramo biti dobrostivi.
Zdravo, Henry. Dobro došao u Nassau!
Vidim da si poveo ljubimca.
Ne mogu si sam lizati muda.
Jennings i Hornigold bili su gusari tijekom rata.
Archibald Hamilton ih je angažirao da brane Jamajku.
No pripadali su različitom društvenom sloju.
Henry Jennings vlasnik je plantaže s Jamajke
i gleda s visoka neotesanog mornara.
Situacija nije bila ugodna kad se Jennings nastanio u Nassauu
jer je Hornigold osnovao piratsko gnijezdo.
Predstavljali su dvije konkurentske frakcije.
Drži ga na uzici. Ovo je fino mjesto.
Ne želim da sere po podu.
Čujem da vas traže, kapetane.
Sigurno vas frustrira što ste prisiljeni skrivati se s nama.
Paulsgrave Williams i Crni Sam Bellamy nekad su plovili s Jenningsom.
Ne!
Nemojte!
Ali Bellamy ne može podnijeti Jenningsovu brutalnost.
Reći ću vam! Dosta!
Zato je prešao u Hornigoldovu Leteću bandu.
Imat ćeš više vremena da šećeš psa i hraniš kostima.
Dat ću ja tebi jebenu kost!
E, nećeš.
Thatche, reci prijatelju da se makne.
Cezar je slobodan da radi što želi.
Želi li ti prerezati grkljan, počistit ću pod za njime.
Jennings i Hornigold shvatili su da obojica trebaju piratsku republiku
i da to znači da se moraju slagati.
Nestalan je to savez.
Odanost je teško steći i lako izgubiti.
Hornigold je odan engleskoj Kruni, no ne slažu se svi njegovi ljudi s time.
Odanost je čudna stvar.
Nestalna je.
Čujem da tvoji ljudi nisu sretni što moraju odustati od engleskog plijena.
Neki bi se pridružili mladom Bellamyju,
koji s time nema problema.
Više od sto godina,
engleski su pirati napadali uglavnom neprijatelje Engleske,
španjolske ili portugalske brodove.
Početkom 18. stoljeća, počeli su napadati i engleske brodove.
Hornigold je bio vođa zajednice
i tipičan predstavnik piratske kulture.
Trudio se da ne napada britanske brodove jer je nekada bio gusar.
Ne napadam britanske brodove.
Englez sam.
Što god to ovdje značilo.
Bellamy ne misli tako.
Ako se prilika pojavi, svaki je trgovački brod plijen.
Nijemac George I. novi je britanski kralj.
I ne govori engleski.
Jebeš Englesku i onoga kralja kobasičara kojeg su postavili na tron!
Fućka im se za nas.
Oduvijek je tako! Stalno im je samo do novca.
Prijatelj Paulsgrave želi reći, uz dužno poštovanje,
da pljačkamo što god stignemo, uključujući engleske brodove.
Moramo je se paziti.
-Najubojitije vrste? -I najzabavnije.
Anne Bonny, koja će postati najpoznatija piratkinja,
ima svoj razlog zašto mrzi Engleze.
Irska je katolkinja
i ne mora služiti protestantskim ugnjetavačima svoje domovine.
Muškarci uzimaju što žele.
Kad požele.
Kradu. Lažu.
Ubijaju i obmanjuju jedni druge.
A ako si slab, netko ti se ušulja usred noći,
pojebe i prereže grkljan.
Što ti želiš?
Želim se obogatiti i otići u Englesku kao bogat čovjek.
U Englesku? Želiš se vratiti na hladnoću i kišu?
Kraljevima, zakonima i porezima?
U toj rupčagi nikomu nije stalo do tebe.
Ja bih samo pljačkala i ubijala koga god me želi spriječiti u tome.
Volim Nassau.
Ali jednoga će dana doći po nas.
Hornigoldova odanost Engleskoj bit će uskoro stavljena na kušnju.
Trgovački brod.
Kad se pojavila prilika da opljačka engleski brod, Hornigold je odustao.
Kvragu sve!
Ali Bellamy nije.
Podignite crnu zastavu!
Može zaraditi, a Hornigold ga koči u tome.
Zbog Bellamyjevog uspjeha Hornigold pada u očima posade.
Ono što je klasična pobuna na trgovačkim ili mornaričkim brodovima,
ne vrijedi i kod pirata.
Znamo da na piratskom brodu vlada demokracija.
Ali ne znamo i koliko je ona važna.
Baš svatko ima pravo glasa.
Ako odluče da kapetan nije dovoljno hrabar ili dobar strateg,
mogu ga svrgnuti i izabrati novog.
Hornigoldov pouzdani poručnik, Edward Thatch,
organizira demokratsko glasovanje.
Svi se slažemo?
Zadovoljni ste odlukom?
Dogovoreno.
Bellamy ih nadahnjuje
i govori da će sve pljačkati.
To je privuklo brojne pirate.
Idi, Henry.
Pridruži se Bellamyju. Dobar je čovjek i bit će dobar prema tebi.
Ljudi su glasovali.
Što su odlučili?
Žele Bellamyja za kapetana, a Williams će mu biti podoficir.
Hornigold je voljen i poštovan. Dvije su trećine glasovale protiv njega.
Zatražili su da odstupi jer više nije zapovjednik flote.
A vi?
Ostajemo uz tebe, prijatelju.
Zamišljamo pirate kao zajednicu u kojoj vlada bezakonje
i sebičnost.
Zato se začudimo kada doznamo za ovakve trenutke lojalnosti.
Neću ovo zaboraviti.
Nabavit ću brod i proglasiti te kapetanom.
Postat ćemo sila. Računaj na to.
Hornigold se tješi s Anne Bonny.
Postala je piratkinja da pobjegne od prošlosti.
-Smeta li tvomu mužu Jamesu… -James je beskičmenjak.
Nisam se trebala udati za njega.
-Ne mariš za muškarce. -Katkad budu korisni.
Ali uglavnom su slabi.
Otac mi je bio slab.
Dobio me u aferi sa sluškinjom.
Nije nas odbacio.
Odgojio me kao dječaka ženi pred nosom.
Doveo me u kuću kao svog mladog vježbenika.
No njegova je žena ubrzo otkrila istinu.
Ostavio ju je.
I odveo mene i mamu u Ameriku u nov život.
Pokrenuo je posao i zarađivao više nego kao odvjetnik.
Vodio je uspješno imanje.
Anne s 12 g. postaje gospodarica posjeda.
Majka joj je preminula nedugo nakon dolaska u američke kolonije.
Postala sam žena.
A savjest ga nije spriječila u tome da nađe put do moga kreveta.
Onda sam upoznala Jamesa. Bio mi je prilika za bijeg.
No bio je samo zamka.
Kao svi muškarci.
Legenda o Samu Bellamyju razvija se.
Poznat je kao Crni Sam zbog garave kose.
Bio je dobar taktičar. Smion, inovativan i prilično neustrašiv.
Popis tereta! Brzo!
Ako pratite njegovo djelovanje i brodove koje napada,
vidjet ćete da mu se žuri nekamo ili nekomu.
A taj netko je ljubav njegova života.
Mary Hallett, kojoj je obećao brak i koja mu je rodila dijete.
Roditelji su je napustili jer ih je osramotila.
Izvanbračno dijete pravi je užas. Zato je skrivala bebu.
Ali gdje ima života, ima i nade.
Crni Sam trudi se da ispuni obećanje da će se vratiti kao bogat čovjek.
„Zloglasni pirat Samuel Bellamy
zatočio je i opljačkao brod Morningstar nedaleko od Cape Coda.“
„Uzeli su mnogo zlata i vrijedne osobne stvari putnika.”
Ubrzo se pročulo za njega.
Postao je jedan od ozloglašenijih pirata
samo nekoliko mjeseci nakon što je otišao od nje.
„Nitko nije ozlijeđen i pustili su brod da nastavi put.”
-Zbog ovog će te objesiti. -Vraćam se.
Doći će po nas i bit ćemo zajedno.
Bogati.
Ali za Bellamyja piratstvo nije samo zgrtanje bogatstva.
Pokretala ga je socijalna pobuna koja je bila karakteristična za piratstvo.
Smatraj me Robinom Hoodom.
Bellamy je poznat po tome da je pravedan i pošten kad zarobi brod.
Da. Trebam vješte ljude.
Ponosi se time
što ljudima koje zarobi daje priliku da im se pridruže.
Priliku da se oslobode ugnjetavačkih okova.
Za razliku od odurnih gospodara koji vas iskorištavaju
i bičuju kad god im se prohtje, mi ćemo vas plaćati kao kraljeve.
Ako se ne slažete sa mnom, možete glasovati za novog kapetana.
Tako je. Svi imaju pravo na glas i jednak dio od zaplijenjenog blaga.
Zašto biste radili kao psi i trpjeli bičevanje
samo da se imućni kreten bogati i plaća vas sićom?
Za sve vas koji traže bolji život, ovo je prilika.
Dok Bellamy dijeli plijen s britanskih trgovačkih brodova,
pridružuju mu se novi ljudi.
I to mladi.
Jedan od putnika bio je dječak John King.
Bio je iz imućne obitelji i putovao s majkom.
Ti si Crni Sam Bellamy, morski Robin Hood.
Kradeš od bogatih i daješ siromašnima.
Mislio je da su pirati uzbudljivi, zavodljivi i romantični,
zato je preklinjao majku da ga pusti da im se pridruži.
Ne vjeruj svemu što pročitaš.
Možda pljačkamo. I ubijamo.
Možda vežemo dječake i bacamo ih morskim psima.
Nije me briga. Želim biti pirat.
Dobro došao, John King!
John King se vjerojatno razočarao.
Piratski život uglavnom nije bio uzbudljiv kao onda kad su ga uhvatili.
Bellamy se brzo bogati.
I to na štetu trgovine Engleske s američkim kolonijama.
Guverneru Virdžinije, Alexanderu Spotswoodu, javljaju
da se piratsko gnijezdo širi i regrutira nove pirate.
I da pirati prijete trgovanju.
Spotswood je guverner kraljevske kolonije koja proizvodi vrlo vrijedan duhan.
Odgovoran je za zaštitu flote s duhanom.
Gospodarstvo Chesapeake Baya ovisilo je o proizvodnji duhana
i njegovoj prodaji u Engleskoj.
Ali najgore tek slijedi.
Pirati će uskoro napasti ključni biznis Britanskog carstva.
Trgovinu robljem.
Opasnost je jasna. Spotswood i ostali guverneri
šalju hitne telegrame gospodarima u Londonu.
Zahtijevaju da se nešto poduzme.
U DOBROJ VJERI, A. SPOTSWOOD
Bellamy nije jedini član Leteće bande koji ostavlja snažan dojam.
Kažu da tko se svidi Anne Bonny ima sjajnu budućnost.
Anne se oduvijek htjela obogatiti.
Uvijek je bila u potrazi za pustolovinom i novom prilikom.
A čovjek koji će je uzdrmati zove se Edward Thatch
i piratski je učenjak koji govori latinski.
U vrijeme kad je pismenost bila iznimka, a ne pravilo,
Edward Thatch znao je čitati i pisati.
-Gdje si to naučio? -U knjizi.
Čitaš?
Latinska poezija može biti itekako poučna.
Vodio je dnevnik, za razliku od većine pirata.
Obrazovan je i pismen.
Promišljen je i zna da mora zapisivati misli.
Tko si ti?
Frustrirani pjesnik.
Opasan pirat.
Siroče, sin vlasnika plantaža.
Ja sam nitko i ništa.
Nitko važan.
Njegova je piratska karijera dotada tekla normalno.
Nekoliko su ga puta odbili promaknuti, za razliku od Bellamyja, koji je mlađi.
Thatch je pažljivo igrao i bio odan mentoru Hornigoldu.
A sad pomaže u obnavljanju Hornigoldove piratske flote.
Hajde, Benjamine. Dovedi mi ga.
Promišljen je, oprezan i dobar strateg.
Znao je upravljati brodom i posadom. Znao je što radi.
Brže!
Hornigoldu je ubrzo postao nezamjenjiv.
Napuni topove!
Pucaj!
Ne završava svaki napad uspješno,
no Hornigold brzo ispunjava svoje obećanje Thatchu.
Upoznat ću vas s novim kapetanom.
Tvoji su.
-Vrijeme za govor. -Gospodo!
Lučko smeće!
Kujini sinovi!
Ocean je pun ribetina koje samo čekaju da ih progutamo!
Obogatit ćemo se toliko da ćemo srati zlato.
Thatch je prvi put zapovijedao brodom.
Nova piratska legenda je rođena.
To su loše vijesti za engleske brodove s robljem.
Koji je plan?
Napadat ćemo što stignemo.
Bez krvoprolića i ubijanja. I nabavit ćemo veći brod.
Ugledan je vođa i kapetan.
Neustrašiv je pirat.
No za njega, kao i za Bellamyja, ne znamo da je ikog ubio.
Bilo je brutalnog nasilja, u tome nema sumnje,
no ponašali su se prilično humano, što se kosi s našim poimanjem piratstva.
Nisam znao da si muzikalan.
Toliko toga ne znaš o meni da bih mogao napisati knjigu.
Postoje mnoge divne priče o liku Crnog Cezara.
Jedna od najboljih je ta da je bio afrički princ
prije nego što je zarobljen i prodan kao rob.
No u stvarnosti ne znamo gotovo ništa o njemu
prije dolaska na Thatchov brod.
Robovlasništvo je prljavi posao koji pokreće britansku trgovinu.
Trgovina robljem uključuje odvođenje robova iz Afrike,
preko Kariba u američke kolonije.
Ondje se brodovi natovaruju robom i vraćaju u Englesku. Trostrano trgovanje.
Zamislite da otrgnete ljudska bića od obitelji i domova
i odvučete na drugi kraj svijeta pa iskorištavate kao ljudsku valutu.
Bila je to cijena rastuće ovisnosti na Zapadu.
Postoji riječ kojom možemo objasniti zašto su trebali robove u kolonijama,
a to je šećer.
Bio je to luksuz i potreba za europske prehrambene navike i nepca.
Svaka europska nacija ima koloniju koja proizvodi šećer.
Proizvodi se u Brazilu i Jamajci.
Proizvodi se u St. Domingueu, koji će postati Haiti.
Ali robovi nisu samo novac.
Kad ih zamijene za šećer, uposle ih na istim plantažama.
Ubitačan je to posao koji je oduzeo mnogo života.
Robovi su radili od zore do sumraka.
Pirati su naletjeli na nešto što vjerojatno nisu nikad vidjeli.
Ljudi u neljudskim uvjetima
koji su proveli mjesece na moru.
Na stotine robova, u lancima u potpalublju.
Nisu mogli sjediti.
Bili su prekriveni izmetom, mokraćom, bljuvotinom.
To je dovelo do širenja bolesti, ponajprije dizenterije,
zbog onečišćene vode.
Svaki peti rob bi umro na tom putovanju.
U Londonu od trgovine robljem godišnje zarađuju milijarde funta.
No njihovi brodovi moraju proći kroz karipske piratske vode.
Nije bilo drugog puta. Nisu mogli zaobići pirate.
Svaki je brod riskirao piratski napad.
Odjednom je taj promet prekinut.
Bilo je previše opasno ploviti glavnim trgovačkim rutama,
osobito uz Bahame i piratski brlog.
Kad su pirati počeli napadati brodove s robovima,
trgovci su počeli gubiti novac.
A kako pirati postaju odvažniji, trgovci trebaju veće naoružane brodove
da zaštite unosnu trgovinu robljem.
Ti su brodovi trebali biti veliki da mogu primiti što više robova.
Morali su biti brzi, jer što je putovanje dulje trajalo,
više je robova umiralo.
A trebali su biti i dobro naoružani
da se mogu obraniti od piratskih i drugih napada.
U srcu Britanskog Carstva,
Humphry Morice, glavni trgovac robljem, divi se svom najnovijem oružju.
Prelijep je, zar ne?
Whydah će biti među najbržim brodovima.
Humphry Morice bio je član parlamenta.
Bio je i jedan od prvih guvernera Engleske banke,
ugledan član britanskog društva.
Kako je bio i trgovac, naručio je izgradnju broda za robove Whydah.
Whydah je bio brod za prijevoz robova.
Bio je brz i mogao je nositi do 28 topova.
Osam čvorova s vjetrom u jedrima.
I moći će prevesti do 500 robova na trima palubama.
Impresivan je i zacijelo je mnogo stajao.
Brod je stajao 20 000.
Ali robovi bi mogli donijeti deset puta više.
Dobra zarada.
No zaradit ćete samo ako se kapetan Prince vrati s brodom.
Prisežem svojom čašću.
Ovo je najnoviji izvještaj s Jamajke.
Pirati su sve drskiji.
Čini se da više vole napadati brodove s robljem.
Whydah je bio najnaprednije i najopasnije oružje.
Brod kakav bi pirati poželjeli zarobiti.
Nema šanse da će nam pirati oteti brod.
Na Karibima su Bellamy i Williams osvojili najveću nagradu,
brod Sultanu, čiji je kapetan smrtno bolestan.
Ne izgledaš dobro.
Izvući ćemo te odavde i nećemo nauditi posadi.
Siđite s mog broda, bijednici!
Gdje ti je zahvalnost?
Nećeš se još dugo smijati. Kraljevska mornarica vas proganja.
Pitanje je vremena.
Možda bismo se trebali pritajiti.
Ili možda, zbog ovog čudovišta,
nitko se neće htjeti zajebavati s nama.
Kad je Bellamy zarobio Sultanu, prešao je na višu razinu.
Mogao se uspješnije baviti piratstvom.
Imao je veće naoružanje i porastao mu je ugled.
Britanska mornarica lovi Bellamyja blizu St. Croixa.
Na HMS Scarboroughu doznali su da je Sam Bellamy u blizini.
Poslali su ih u potragu za Bellamyjem.
Mornarica je uvjerena da je ugledala pirate i krenula u napad.
Britanci su otplovili uvjereni da su nanijeli piratima trajnu štetu
i potjerali ih na obalu.
No kasnije te večeri, Bellamy je uistinu stigao u St. Croix
i ugledao posljedice krvoprolića.
Ti si Martel?
Što se dogodilo?
Jebeni Englezi su nam potopili flotu.
Dobro su sredili Martelove ljude.
Više se ne zafrkavaju.
-Misliš da su tražili nas? -I ja sam to pomislio.
Prije nego što su napadnuti, Martelova je banda zarobila brod pun robova.
Sad ih je 40,
no bilo ih je još 60 u lancima prije nego što su potopili brod.
Što ćemo s njima?
Iskoristit ćemo ih.
Za neke afričke robove to je bila prilika da se domognu slobode
i dožive pustolovine zajedno s piratima.
Pridružiti se piratima nije bilo nužno divno,
ali je bilo puno bolje od ropstva i ohrabrujući korak unaprijed.
Pomisao da su afrički muškarci slobodni,
da plove brodom i zauzimaju glavne položaje na engleskim trgovačkim brodovima
zvučala je zastrašujuće.
To je moglo uništiti gospodarstvo.
Crni Sam Bellamy i dalje pljačka Britansko Carstvo.
U Cape Codu,
njegova ljubavnica, Mary Hallett, muči se podižući sama njihovo dijete.
Ljubavi.
Ljubavi!
Dobro je, dušo.
Ljubavi?
Dijete nije preživjelo.
Izgubiti dijete bila je jedina gora stvar od rađanja djeteta izvan braka.
Ne!
Sumnjalo se da ga je ona ubila.
Nisam je ubila.
-Mary Hallett, uhićeni ste. -Nisam je ubila.
-Pođite sa mnom! -Nisam je ubila.
Crni Sam ne zna što je snašlo Mary.
A na Karibima se ukazala prilika, golemi brod koji prevozi roblje.
Whydah je stigao u Port Royal i uspjeli su prodati sve robove.
Kad su napustili Port Royal i krenuli natrag prema Londonu,
brod je bio pun dragocjenog blaga.
Između Hispaniole i Kube,
izvidnice na Whydi ugledale su brodove na obzorju.
Kapetan Lawrence Prince pomislio je da su to brodovi Kraljevske mornarice.
Sranje.
No ubrzo je shvatio da ga progone pirati.
Crna zastava na jarbolu poručivala im je što ih čeka.
Bellamy i Williams približavaju se Whydi i shvaćaju da će se namučiti.
Ono je naoružana zvijer.
Dvadeset topova ili više.
Što bismo sve mogli s takvim brodom!
Whydah ubrzava prema otvorenome moru, ali Bellamy ne odustaje.
Potjera je trajala tri dana. Prešli su više od 300 milja
prije nego što im se Bellamy približio dovoljno da ih napadne.
Tri broda protiv jednog.
Mogli bi nas potopiti prije nego što ga ščepamo.
Možda.
Ali…
Imamo oružje od kojeg će se usrati.
Riješeno.
Dok se Bellamyjev brod približava Whydi,
posada broda s robljem suočava se s najgorom noćnom morom.
Kvragu!
Bellamy primjenjuje psihološki teror.
Ima dvadesetak Afrikanaca koji su slobodni i naoružani.
Čovjek koji je prevozio robove preko Atlantika,
zacijelo se prestrašio.
Zamislite samo kako bi se ovi ljudi osvetili kapetanu broda s robljem.
Kapetan Prince se ne boji robova u okovima, ali robova s mačevima…
Bacite oružje i spustite jedra!
Vrhunska lekcija iz psihološkog ratovanja.
Kad pirati zarobe trgovačke brodove, često pronalaze šećer, duhan
vrijedne, ali ne uzbudljive stvari,
koje su vrijedne samo ako ih možete prodati.
Kad su zarobili Whydu, bila je puna zlata.
Rudnik zlata. Svi su pirati sanjali o tome da zarobe takav brod.
Dovraga! Čovječe!
Ovo je dovoljno za mirovinu.
Gotovo dovoljno.
Uz ovakvo naoružanje možemo zarobiti bilo koji brod.
Zarobljavanje Whyde proslavilo je Bellamyja.
Ima golemi admiralski brod.
Ovo je bio trenutak koji su priželjkivali ne samo Bellamy, nego svi pirati.
Kad je vijest stigla u London, nastao je pakao.
Prokleti pirati!
Budućem guverneru Engleske banke, Humphryju Moriceu, dozlogrdilo je.
Gospodo, svi smo pretrpjeli štetu.
Ovi poganski pirati svima su naštetili.
Ove izdajice usuđuju se pljačkati nam brodove.
Oduzimati nam robu i otimati dobre kršćane.
Oduzeli su mi Whydu!
Osiguravatelji će mi povećati premiju za sljedeći transport roblja.
I ljudi koji nisu izgubili brodove osjećali su posljedice piratstva.
Trgovci su se bojali ploviti zbog pirata.
To je značilo da se trgovanje može prekinuti.
Pirati prijete izvorima egzistencije. Nisu samo smetnja.
Postoji stvarna opasnost da trgovanje robljem postane neisplativo.
I okonča se.
Osim ako nešto ne poduzmemo.
Zato sam večeras pozvao čovjeka kojeg svi znate. Gusara.
Čovjeka koji se bavi lovom na pirate.
Domoljuba.
I tako, na scenu stupa najveći neprijatelj pirata.
Gospodo. Kapetan Woodes Rogers.
Čovjek koji ima samo jednu želju…
Osvetiti se piratima.
Prijevod titlova: Sabrina Kovačić